Amikor 2001-ben a háború újra fellángolt, az iszmailiták spirituális vezetője, Manszúr Naderi sayed megpróbálta visszavenni Baglánt a táliboktól. Naderi Rasid Dosztum üzbég hadúrhoz és pártjához igazodott és a tádzsikok dominálta Jamiat-e Islami párttal versengett Baglán tartomány irányításáért. Ugyanis a tálibok hatalmának bomlásakor a Jamiat-e Islami is megpróbálta irányítás alá vonni Baglánt. A Jamiat képes volt Pol-e Homri tartományi székhelyet Naderi előtt hatalmába keríteni, pedig Naderinek erős támogatói voltak: az afgán iszmailiták és a hazara síiták. Naderinek 2001-ben és 2003-ban sem sikerült elfoglalnia a tartományi székhelyet, utóbb pedig elmenekült a térségből.